b"\n_START_ARTICLE_\nCasa al carrer Rectoria, 13\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres, situat al carrer Rectoria del nucli urb\xc3\xa0 de Sant Hilari Sacalm._NEWLINE_L'edifici, de planta baixa i dos pisos, est\xc3\xa0 cobert per una teulada de teula \xc3\xa0rab, amb el r\xc3\xa0fec amb les encavallades de fusta visibles._NEWLINE_A la fa\xc3\xa7ana, hi ha la porta d'entrada amb llinda monol\xc3\xadtica que cont\xc3\xa9 una inscripci\xc3\xb3 i una orla barroca amb les lletres IHS, amb una creu sobre la lletra H, inscrites dins un sol. Aquest sol, est\xc3\xa0 al centre de la llinda, i al costat d'aquest hi ha escrit a l'esquerra ANTONI i a la dreta COR?BERA. Tamb\xc3\xa9 hi ha la data 1?10 (la segona xifa no s'aprecia, podria ser 1710 o 1810, per l'arquitectura de les obertures de la planta baixa, per\xc3\xb2 m\xc3\xa9s segur 1810 per la xifra que sembla intuir-se). Els brancals s\xc3\xb3n de carreus de pedra. Al costat esquerre tamb\xc3\xa9 hi ha una finestra amb brancals de pedra i llinda monol\xc3\xadtica._NEWLINE_Al primer pis, dues finestres quadrangulars en arc de llinda._NEWLINE_Al segon pis, un balc\xc3\xb3 central sense llosana per\xc3\xb2 amb barana de ferro forjat, amb l'obertura en arc de llinda. El balc\xc3\xb3 est\xc3\xa0 flanquejat per dues finestres quadrangulars._NEWLINE_La fa\xc3\xa7ana est\xc3\xa0 arrebossada i pintada de color groc mostassa.\n_START_SECTION_\nHist\xc3\xb2ria\n_START_PARAGRAPH_\nSegons la inscripci\xc3\xb3 a la llinda de la porta l'edifici data del 1810 i pertanyia  a la fam\xc3\xadlia Corbera."